За плячыма маладога спевака – больш за дзесяць год работы ў тэатрах аперэты ў розных гарадах краіны – Новасібірску, Кемераве, Рызе, Краснадары, каля пяцідзесяці роляў у сарака спектаклях. Аперэта – яго жыццё, яго любоў. Уладзімір зараз не можа ўявіць сябе па-за тэатрам музычнай камедыі, а між тым яго шлях на аперэтачную сцэну пачынаўся зусім не проста. Ён з усмешкай успамінае, як насцярожана ставіўся да тэатру аперэты ў свае юнацкія гады...